Принцип на териториалност
 1. С изключение на предвиденото в членове 3 и 4 от настоящия протокол и параграф 3 от настоящия член, условията за придобиването на статут на продукт с произход, предвидени в дял II, трябва да бъдат изпълнени без прекъсване в Европейския съюз или в Украйна.
 2. С изключение на предвиденото в членове 3 и 4 от настоящия протокол, когато стоките с произход, изнесени от Европейския съюз или от Украйна към друга държава, бъдат върнати, те трябва да се разглеждат като стоки без произход, освен ако не бъде доказано по удовлетворителен за митническите органи начин, че:
 а)
 върнатите стоки са същите като изнесените стоки;
 и
 б)
 те не са претърпели каквито и да било операции, освен необходимите за запазването им в добро състояние, докато са били в тази държава или докато са били изнесени.
 3. Придобиването на статут на продукт с произход в съответствие с условията, предвидени в дял II от настоящия протокол, не се засяга от обработката или преработката, извършена извън Европейския съюз или Украйна върху материали, изнесени от Европейския съюз или от Украйна и впоследствие внесени обратно там, при условие че:
 а)
 посочените материали са изцяло получени в Европейския съюз или в Украйна или са претърпели обработка или преработка, която надхвърля операциите, посочени в член 7 от настоящия протокол, преди да бъдат изнесени;
 и
 б)
 може да бъде доказано по удовлетворителен за митническите органи начин, че:
 i)
 внесените обратно стоки са получени чрез обработка или преработка на изнесените материали;
 и
 ii)
 общата добавена стойност, придобита извън Европейския съюз или Украйна чрез прилагане на разпоредбите на настоящия член, не надхвърля 10 процента от цената франко завода на крайния продукт, за който се иска получаването на статут на продукт с произход.
 4. За целите на параграф 3 от настоящия член условията за придобиването на статут на продукт с произход, предвидени в дял II от настоящия протокол, не се прилагат по отношение на обработката или преработката, извършени извън Европейския съюз или Украйна. Въпреки това когато в списъка в приложение II към настоящия протокол се прилага правило, определящо максимална стойност за всички вложени материали без произход при определяне на статута на произход на крайния продукт, общата стойност на материалите без произход, вложени на територията на съответната страна по споразумението, взети заедно с общата добавена стойност, придобита извън Европейския съюз или Украйна чрез прилагане на разпоредбите на настоящия член, не трябва да надхвърля посочения процент.
 5. За целите на прилагането на разпоредбите на параграфи 3 и 4 от настоящия член „обща добавена стойност“ означава всички разходи, възникнали извън Европейския съюз или Украйна, включително стойността на материалите, които са вложени там.
 6. Разпоредбите на параграфи 3 и 4 от настоящия член не се прилагат по отношение на продуктите, които не изпълняват условията, предвидени в списъка в приложение II към настоящия протокол, или които могат да бъдат считани за достатъчно обработени или преработени единствено ако се прилага общият толеранс, определен в член 6, параграф 2 от настоящия протокол.
 7. Разпоредбите на параграфи 3 и 4 от настоящия член не се прилагат по отношение на